Ivanas (bomba)
73°48′26″ š. pl. 54°58′54″ r. ilg.﻿ / ﻿73.80722°š. pl. 54.98167°r. ilg.﻿ / 73.80722; 54.98167 Ivanas (rus. Иван), AN602 (rus. АН602), Bomba caras (rus. Царь-бомба), „Kuzkos motina“ (rus. Кузькина мать) – termobranduolinė aviacinė bomba, sukurta TSRS 1954–1961 m. fizikų atomininkų grupės, vadovaujamos I. Kurčiatovo. Tai buvo galingiausias žmonijos istorijoje kada nors susprogdintas sprogstamasis įtaisas. Pagal dabartinius duomenis galingumas buvo nuo 57 iki 58,6 megatonų trotilo ekvivalento. Masės defektas buvo 2,65 kg. Sprogimo energija buvo 2,4·1017 J. Ši bomba dažnai vadinama „Bomba caru“ (rus. Царь-бомба), nors SSRS oficialiai laikėsi antimonarchistinio požiūrio ir taip bombos greičiausiai nevadino. Pagal pradinį planą pagaminta bomba būtų buvusi net 100 megatonų galingumo, tačiau dėl gresiančio pačios Sovietų Sąjungos užteršimo radiacija, bei neišvengiamos piloto žūties, bombos konstrukcija buvo pakeista, dalį branduolinio užtaiso pakeičiant švinu. Bombos galingumas sumažėjo iki maždaug 50 megatonų, tačiau šis sprogimas vis viena laikomas pavykusiais 100 megatonų galios ginklo bandymais. Bomba pagaminta 1956–1961 m. ir svėrė 27 tonas. 1961 m. liepos 10 d. sovietų vadovas Nikita Chruščiovas pareikalavo, kad bandymas įvyktų spalio pabaigoje, kai posėdžiaus XXII TSKP suvažiavimas.